**Ұйымдастырылған оқу іс – әрекетінің технологиялық картасы.**

**Білім беру саласы:** Таным, Коммуникация.

**Бөлімі:** Сенсорика, сөйлеуді дамыту.

**Тақырыбы:** «Қиылған суреттер»

 **Мақсаты:** балалардың сенсорлық қабілеттерін: бөлшектерден бүтінді шығару дағдысын дамыту; қол қимылының икемділігі мен көз арқылы бейнені жүргізу дағдысын дамыту; суретте бейнеленген затты тануға және оны атауға үйрету; сәйкес суреттерді табу. Көргендерін есте сақтап, қиылған бөлшектерді дұрыс орналастыруға, түстерді ажырата білуге үйрету. Саусақтың ұсақ бұлшық еттерінің қозғаласын жетілдіру. Ұқыптылыққа тәрбиелеу.

**Қолданылатын көрнекіліктер мен құрал-жабдықтар:** заттық суреттер – екі жинақ. Әрбір жинақтан бірдей ұқсас суреттер таңдалады (2 дана). Бір сурет қатаң түрде ортасынан бөлінеді, екінші сурет жинақ үшін үлгі ретінде бүтін күйінде қалады. Тігінен бөлінгенде бірдей ұқсас бөліктер жасалатын суреттер қолданылады: қосқан кезде олар бір бүтінді құрайды (орамжапырақ, сәбіз), тірі тіршілік иелері мен адамның бейнесін қолдануға болмайды.

 **Сөздік жұмыс:** қосу.

 **Билингвальды компонент:** орамжапырақ –капуста, сәбіз –морковь.

|  |  |  |
| --- | --- | --- |
| Оқу іс-әрекетінің кезеңдері | Педагогтің іс-әрекеті | Балалардың іс-әрекеті |
| **Мотивациялық-қозғаушылық** | **Шаттық шеңбері.**Армысың алтын күн!Армысың көк аспан!Армысың жер ана!Міне, менің қолым , жылулықты сезін!Қайырлы таң, досым!Қайырлы таң, қонақтар!Есікті біреу қағады. Балаларға қонаққа қоян келеді.-Балалар, бүгін бізге қонаққа қоян келіпті. Қоян жалғыз келмепті, ол өзімен бірге көжекті ала келіпті. Қоян орманда жүреді. Оның құлақтары ұзын, құйрығы қысқа , ал терісі жұмсақ болады. Келіп ұстап көріңдерші.Слайд көрсету.-Балалар, қоян жазда сұр түсті болады, ал қыста ол түлейді, сосын оның терісі ақ болады.-Ал енді, балалар, маған қоянның құлақтарын, тұмсығын, ауызын, көздерін, аяқтарын және құйрығын көрсетіңдерші. | Балалар шеңберге тұрып, сәйкес қимылдарды жасайды.Балалар қоянмен амандасады.Балалар қоянды ұстап көреді.Балалар слайд көреді.Балалар қоянның құлағын, тұмсығын, ауызын, көздерін, аяқтарын және құйрығын көрсетеді. |
| **Ұйымдастырушылық-ізденістік** | Қояндар сәбізді, орамжапырақты жеуді жақсы көреді. Орамжапырақтың түсі жасыл, оның пішіні домалақ доп сияқты болады. Орамжапырақ -капуста Ал, сәбіз сары, ұзындау, сопақша болады. Сәбіз –морковь.-Балалар, қоянның сәбіз бен орамжапырақтың суреттерін түлкі жыртып тастапты. Қоян бізден көмек сұрап келіпті, көмектесеміз бе?**Сергіту сәті:**Қоян, қоян тұршы,Беті-қолыңды жушы.Айнаға қарашы, шашыңды тарашыӘйбат көйлек киші,Сергіп-сергіп алшы. -Ал, жұмысымызға кірісейік: екі ыдыстарда сәбіз бен орамжапырақтың бөлшектері бар, соларды дұрыс қосып, бүтін сәбіз және бүтін орамжапырақ шығуы керек.Алдымен мына орамжапырақпен, сәбізге қарап алайық.-Жарайсыңдар, қояндардың суреттерін құрастырып бергендерің үшін сендерге көп рақмет айтады.**Тыныс алу гимнастикасы.**Біз орманға барамыз.Алдымызда бұлақ бар екен, сол бұлақтан біз су алып ішеміз.Уууууіп! Аааааа!Ары қарай барамыз алмызда су бар екен біз одан аттап өтеміз.Ары қарай барамыз алдымызда алаңқай бар.Алаңқайда көп гүлдер бар екен, гүлді жұлып аламыз да иіскейміз. Іііііііііі! Аааааа!-Балалар, қояндардың қарны ашып қалыпты, біз оларды тамақтандырайық, жарайды ма? Мұнда міне, сәбіздер бар үлкен және кішкентай.Үлкен сәбізді үлкен қоянға береміз, ал кішкентай сәбізді кішкентай көжекке береміз. | Балалар сөздерді қайталайды.Балалар қимыл-қозғалыстар істейді.Балалар бөліктерді біріктіріп жинайды.Балалар тыныс алу гиманстикасын орындайды. Балалар үлкен қоянға үлкен сәбіз, ал кішкентай қоянға кішкентай сәбіз береді. |
| **Рефлексиялық-түзетушілік** | **Ойын:** **«Түлкі мен қояндар»**Музыка ойнайды, көжектер (балалар) жүгіреді, ойнайды. Музыка тоқтағанда көжектер (балалар) түлкіден қашып үйлеріне кіру керек. | Балалар ойын ойнайды. |

**Жасайды:** қиылған суреттермен жұмыс жасауды.

**Түсінеді:** орман аңдары туралы түсінікті: қоян, түлкі.

**Қолданады:** негізгі түстерді: ақ, жасыл, көк, сұр түстерді; педагогтің көрсетуі бойынша әрекет етуді.